Държавен вестник, бр. 52, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  52
20. В чл. 60:
а) в ал. 1 т. 5 се изменя така:
„5. определеният за концесионер участник 
и класираният на второ място участник после­
дователно откажат да сключат концесионен 
договор.“;
б) алинея 3 се изменя така:
„(3) Решението по ал. 1 с мотивите за при­
емането му се съобщава на заинтересованите 
участници по реда на чл. 48а и подлежи на 
обжалване по реда на глава единадесета в 
10-дневен срок от съобщението.“;
в) в ал. 4 думите „кандидатите или участ­
ниците“ се заменят със „заинтересованите 
участници“.
21. Създава се глава осма „а“ с чл. 61а – 61г :
„ Г л а в а  о с м а  „ а “
ОТСТРАНЯВАНЕ НА НАРУШЕНИЯ В ПРО­
ЦЕДУРА ЗА ПРЕДОСТАВЯНЕ НА КОНЦЕ­
СИЯ ЗА СТРОИТЕЛСТВО, УСТАНОВЕНИ ОТ 
ЕВРОПЕЙСКАТА КОМИСИЯ
Чл. 61а. (1) Когато Европейската комисия 
уведоми Постоянното представителство на Ре­
публика България към Европейския съюз, че 
преди сключването на концесионен договор за 
строителство е извършено сериозно нарушение 
на правото на Европейския съюз в областта на 
обществените поръчки по време на процедурата 
за предоставяне на концесия за строителство, 
представителството препраща уведомлението 
в деня на получаването му или най-късно на 
следващия работен ден до администрацията на 
Министерския съвет, както и до Министерството 
на външните работи и до Министерството на 
икономиката, енергетиката и туризма.
(2) В деня на получаване на уведомлението 
администрацията на Министерския съвет из­
праща копия от него на съответните концедент 
и орган по чл. 19, ал. 1 – 3.
(3) Органът по чл. 19, ал. 1 – 3 извършва 
проверка относно наличието на причините, 
поради които Европейската комисия смята, 
че е било извършено сериозно нарушение, и 
в зависимост от нарушението:
1. в 10-дневен срок от уведомяването по ал. 2:
а) отстранява нарушението, или
б) спира процедурата за предоставяне на 
концесията с решение по чл. 59а, ал. 1;
2. в тридневен срок от уведомяването по 
ал. 2 внася пред концедента проект на реше­
ние за извършване на действията по т. 1 или 
за прекратяване на процедурата в случаите по 
чл. 60, ал. 1, т. 4.
(4) В случаите по ал. 3, т. 2 концедентът 
приема съответното решение в 7-дневен срок 
от сезирането му от органа по чл. 19, ал. 1 – 3.
(5) Съответният орган уведомява админи­
страцията на Министерския съвет за извър­
шените действия по ал. 3 и 4, включително за 
образувано производство пред Комисията за 
защита на конкуренцията относно твърдяното 
нарушение, в срок не по-късно от 14 дни от 
уведомяването по ал. 2 и изпраща цялата ин­
формация и документи. Когато нарушението 
произтича от нормативен акт, който не е в 
съответствие с правото на Европейския съюз, 
в уведомлението се посочват актът и органът, 
който може да го измени.
Чл. 61б. (1) В деня, следващ получаването 
на информацията и документите по чл. 61а, 
ал. 5, администрацията на Министерския съвет 
изпраща на Постоянното представителство на 
Република България към Европейския съюз с 
копие до Министерството на външните работи 
и до Министерството на икономиката, енер­
гетиката и туризма отговор до Европейската 
комисия относно твърдяното от нея нарушение, 
който съдържа най-малко:
1. потвърждение, че нарушението е отстра­
нено, или
2. информация за акта, с който процедурата 
е спряна, и/или за образувано производство 
пред Комисията за защита на конкуренцията, а 
когато нарушението произтича от нормативен 
акт – и информация относно мерките за при­
веждане на нормативния акт в съответствие с 
правото на Европейския съюз. 
(2) Към отговора по ал. 1 се прилагат съ­
ответните доказателства.
Чл. 61в. Комисията за защита на конкурен­
цията изпраща решенията и определенията, 
постановени в производства по този закон, 
на администрацията на Министерския съвет в 
7-дневен срок от обявяването им.
Чл. 61г. Уведомленията по чл. 61а, с из­
ключение на уведомлението от Европейската 
комисия до Постоянното представителство на 
Република България към Европейския съюз, 
както и прилаганите към тях информация и 
документи се изпращат по електронен път с 
електронен подпис.“ 
22. Член 62 се изменя така:
„Чл. 62. (1) Компетентният орган няма 
право да сключи концесионния договор преди 
изтичане на 14-дневен срок от уведомяването 
на заинтересованите участници за решението за 
определяне на концесионер, освен в случаите, 
когато участникът, определен за концесионер, 
е единствен заинтересован участник.
(2) Концесионният договор се сключва в 
срока, определен с решението за определяне 
на концесионер, който започва да тече от 
влизане в сила на решението за определяне на 
концесионер или на определението, с което е 
допуснато предварително изпълнение.
(3) Решението за определяне на концесионер 
влиза в сила, когато всички предходни решения 
в процедурата за предоставяне на концесията 
са влезли в сила, същото не е обжалвано, а 
ако е обжалвано – спорът е решен.“ 
23. В чл. 63, ал. 2 изречение трето се за­
личава.